ยืดเหยียดบรรเทาอาการสันหน้าแข้งอักเสบ ดูแลตัวเองก่อนยืดเหยียด ยืดเหยียดป้องกันสันหน้าแข้งอักเสบ
ให้ยืนห่างผนังประมาณ 1 ไม้บรรทัด เท้าราบไปกับพื้น จากนั้นค่อยๆ เอนตัวไปด้านหลัง ให้แผ่นหลังและก้นแนบไปกับผนัง พอตั้งท่านี้แล้วให้เกร็งปลายเท้าขึ้นจากพื้น ชี้ไปทางเพดาน ค้างไว้ 5 วินาที จากนั้นทำซ้ำ 10 - 15 ครั้ง  ทำไปเรื่อยๆ อีกหน่อยจะเพิ่มเวลานานกว่านั้นก็ได้ เพื่อสร้างเสริมความทนทานและแข็งแรงของกล้ามเนื้อ ท่ายืดเหยียดนี้ช่วยคลายและเสริมสร้างความแข็งแรงให้ส่วนหน้าของขาท่อนล่าง หรือก็คือหน้าแข้งนั่นเอง ถ้าไม่ได้บริหารกับผนัง ให้หาอะไรแข็งๆ มั่นคงที่พิงได้ ไม่เสี่ยงล้ม ถ้าอยากยืดเหยียดก้อนเต่งๆ ด้านบนของน่อง ให้เริ่มจากยืนหันหน้าเข้าผนัง ก้าวเท้าไปข้างหน้า ห่างจากเท้าหลังประมาณช่วงไหล่ ขาด้านหลังเหยียดตรง ขาด้านหน้างอเข่า ให้ดันกำแพงจนรู้สึกตึงไปทั้งน่องของขาด้านหลัง ทำท่านี้ค้างไว้ 30 วินาที สลับขา แล้วบริหารซ้ำที่ตามเดิม ให้ทำทั้งหมด 3 เซ็ตด้วยกัน เป็นท่าช่วยคลายกล้ามเนื้อน่อง และบรรเทาอาการปวดที่หน้าแข้งได้ ถ้าอยากยืดเหยียดกล้ามเนื้อส่วนล่างที่เล็กกว่าของน่อง ให้ยืนโดยก้าวเท้าข้างหนึ่งไปข้างหน้า เอามือดันกำแพงเพื่อการทรงตัว แล้วย่อเข่าทั้ง 2 ข้างเล็กน้อย จากนั้นเอนตัวไปข้างหลังเพื่อยืดเหยียด ทำท่านี้ค้างไว้ 30 วินาที จากนั้นค่อยๆ กลับมายืนท่าเริ่มต้นแล้วสลับเท้า ยืดเหยียดซ้ำตามขั้นตอน ให้ทำทั้งหมด 3 เซ็ตด้วยกัน  เป็นท่าช่วยคลายกล้ามเนื้อส่วนบน และเน้นยืดเหยียดกล้ามเนื้อส่วนล่าง ท่ายืดเหยียดนี้ช่วยบรรเทาอาการปวดในหน้าแข้งได้ คุกเข่าบนพื้น แล้วค่อยๆ นั่งลงไป ทับส้นเท้าตัวเอง จากนั้นค่อยๆ กดทับเพื่อยืดเหยียดกล้ามเนื้อที่ด้านหน้าของขา ทำท่านี้ค้างไว้ 30 วินาที โน้มตัวกลับขึ้นมา คลายกล้ามเนื้อส่วนที่เพิ่งยืดเหยียด โดยทำทั้งหมด 3 ครั้งด้วยกัน  ให้ทำทีละขาแทน ถ้าทำพร้อมกัน 2 ข้างไม่ถนัดหรือเจ็บ ย้ำว่าให้ยืดเหยียดเท่าที่รู้สึกตึงแบบสบายๆ ไม่ใช่ตึงจนเจ็บ เพราะอาจบาดเจ็บได้ถ้ากล้ามเนื้อยืดเกินองศา ยืนแยกเท้าเท่าความกว้างของไหล่ ใกล้ๆ ขั้นบันได้หรือยกพื้น จากนั้นยกเท้าข้างหนึ่งขึ้น แล้วเหยียบขั้นบันไดหรือยกพื้นโดยลงน้ำหนักที่เนินปลายเท้า ค่อยๆ ย่อเข่าแล้วโน้มตัวไปข้างหน้า กดส้นเท้ากับพื้น ทำท่านี้ค้างไว้ 10 – 15 วินาทีด้วยกัน ทั้งหมด 10 – 15 ครั้ง ทำท่านี้ซ้ำกับเท้าอีกข้าง แน่นอนว่าทำซ้ำ 10 – 15 ครั้งเช่นกัน คุกเข่าข้างเดียว เท้าอีกข้างเหยียบอยู่ด้านหน้า เท้าราบไปกับพื้น ค่อยๆ โน้มตัวไปข้างหน้า งอเข่าข้างหน้า แล้วค่อยๆ กดเข่าลงกับพื้น ยืดเหยียดท่านี้ค้างไว้ 20 - 30 วินาที จากนั้นสลับข้าง ระวังอย่ากดเข่าแรงเกินไป เพราะเราเน้นยืดเหยียดหน้าแข้งและเอ็นร้อยหวาย ไม่ได้อยากให้บาดเจ็บไปกว่าเดิม ถ้าอยากคลายกล้ามเนื้อบริเวณแข้ง ให้ลองวาดปลายเท้าเขียนตัวอักษรดู เริ่มจากนั่งลง กดปลายเท้าข้างหนึ่งชี้ลงพื้น แล้วใช้ปลายเท้าเขียนพยัญชนะไล่ไปทีละตัว เสร็จแล้วทำซ้ำกับเท้าอีกข้าง ทำซ้ำ 4 ครั้ง ช่วงฟื้นตัวใหม่ๆ ให้บริหารท่านี้ไม่เกิน 3 ครั้งต่อวัน จะช่วยคลายกล้ามเนื้อ เสริมสร้างความแข็งแรงให้หน้าแข้งได้ ห้ามอยู่ๆ ก็ยืดเหยียดเลยหลังบาดเจ็บ ถ้ารู้ตัวว่าสันหน้าแข้งอักเสบเมื่อไหร่ ให้หยุดพักก่อน รอจนกล้ามเนื้อ cool down แล้วค่อยเริ่มยืดเหยียด ไม่งั้นจะหนักเกินไปสำหรับกล้ามเนื้อ และทำให้บาดเจ็บกว่าเดิม ถ้าคิดว่าสันหน้าแข้งอักเสบเพราะรองเท้า ให้เปลี่ยนรองเท้าก่อนเริ่มยืดเหยียด ไม่งั้นจะเจ็บหน้าแข้งไปกว่าเดิม ให้เริ่มประคบน้ำแข็งที่หน้าแข้งตั้งแต่วันแรกที่บาดเจ็บ ความเย็นจัดของน้ำแข็งจะช่วยลดการอักเสบของกล้ามเนื้อที่หน้าแข้ง และบรรเทาอาการปวด ให้ประคบน้ำแข็ง 4 - 6 ครั้งต่อวัน ครั้งละ 15 นาที ต้องห่อน้ำแข็งด้วยผ้าหรือผ้าขนหนูก่อน เพราะถ้าประคบน้ำแข็งที่ผิวโดยตรง อาจถูกความเย็นกัดได้ ต้องพักแข้งสัก 2 - 3 วันหลังเกิดอาการสันหน้าแข้งอักเสบ เพราะงั้นให้หลีกเลี่ยงการออกกำลังกายที่มีแรงกระแทกสูง เช่น การวิ่ง หรือจ็อกกิ้ง เปลี่ยนไปออกกำลังกายอย่างว่ายน้ำ ปั่นจักรยานอยู่กับที่ (spinning) หรือปั่นจักรยานจริงๆ แทน เพราะไม่ค่อยเป็นภาระให้หน้าแข้ง ทำให้มีเวลาฟื้นตัว พอสันหน้าแข้งอักเสบและคูลดาวน์แล้ว จะเริ่มยืดเหยียดตอนไหนก็ได้ เพราะถือเป็นการออกกำลังกายแบบไม่ค่อยมีแรงกระแทก หนึ่งในสาเหตุหลักที่ทำให้เกิดสันหน้าแข้งอักเสบ ก็คือใส่รองเท้าผิดๆ เพราะงั้นต้องเปลี่ยนรองเท้าทุก 3 - 6 เดือน หรือทุกระยะทาง 500 ไมล์ (ประมาณ 800 กม.) และต้องแน่ใจว่ารองเท้าพอดีกับรูปเท้าของคุณและเหมาะสมกับกิจกรรมที่ทำ เช่น ควรซื้อรองเท้าสำหรับใส่วิ่งโดยเฉพาะ ถ้าเป็นนักวิ่งหรือชอบออกกำลังกายด้วยการวิ่ง เพราะรองเท้าชนิดนี้จะพื้นที่รับน้ำหนักดีกว่ารองเท้าทั่วไป ยืนตรง แยกเท้าเท่าความกว้างของไหล่ ก้าวเท้าหนึ่งไปข้างหน้า จากนั้นก้าวอีกเท้าตามไปข้างหน้าเหมือนเวลาเดินตามปกติ แต่แทนที่จะลงน้ำหนักไปเต็มเท้า ให้แตะพื้นแค่ส้นเท้า ส่วนปลายเท้าเกร็งชี้ขึ้นด้านบน ต่อมาค่อยๆ จรดปลายเท้าตามลงไป แต่อย่าให้อุ้งเท้าแตะพื้น เสร็จแล้วเลิกปลายเท้าขึ้นมาเพื่อเริ่มเดินใหม่อีกครั้ง ให้ทำซ้ำ 10 – 15 ครั้ง จากนั้นสลับขา แล้วทำซ้ำที่อีกข้าง ทั้งหมด 10 – 15 ครั้งตามเดิม ใช้ผ้าขนหนูหรือยางยืดออกกำลังกาย นั่งลงบนพื้น เหยียดขาไปข้างหน้า จากนั้นพันยางยืดหรือผ้าขนหนูที่อุ้งเท้าของขาข้างที่เหยียดออกไป แล้วดึงผ้าหรือยางยืดรั้งเท้าเข้าหาตัว ทำค้างไว้ 10 – 15 วินาที แล้วทำซ้ำข้างละ 2 - 3 ครั้ง เป็นท่าที่ช่วยบรรเทาอาการสันหน้าแข้งอักเสบได้ นั่งบนพื้น ใกล้กับโต๊ะหรืออะไรที่ยึดไว้มั่นคง จากนั้นพันยางยืดออกกำลังกายรอบวัตถุที่ยึดไว้ได้ เช่น ขาโต๊ะ ส่วนปลายอีกข้างพันรอบด้านบนของเท้าข้างหนึ่ง พอยางยืดเข้าที่แล้ว ให้เริ่มรั้งเท้าเข้าหาเข่า ต้านแรงยางยืด ทำค้างไว้ 10 – 15 วินาที ข้างละ 10 - 15 ครั้ง โดยทำให้เสร็จข้างหนึ่งแล้วสลับขา ทั้งหมด 3 เซ็ตด้วยกัน  เป็นท่าที่ช่วยเสริมสร้างความแข็งแรงให้ขาส่วนล่าง และลดความเสี่ยงเกิดสันหน้าแข้งอักเสบซ้ำ ถ้าอยากเสริมสร้างความแข็งแรงมากกว่านี้ ให้ใช้ยางยืดหนักๆ หรือทำซ้ำอีก 20 - 30 ครั้ง ยืนส้นเท้าชิด เปิดปลายเท้าออก แล้วค่อยเขย่ง ทิ้งน้ำหนักไปที่ปลายเท้า ค้างไว้ 2 - 3 วินาที แล้วค่อยๆ กลับลงมายืนท่าเดิม ทำซ้ำ 10 - 15 ครั้ง เป็นท่าช่วยเสริมสร้างความแข็งแรงให้กล้ามเนื้อน่อง แถมช่วยฝึกการทรงตัว หรือบริหารท่าเขย่งน่องอีกแบบ ให้กล้ามเนื้อส่วนอื่นของน่องแข็งแรง โดยเริ่มจากปลายเท้าชิด แยกส้นเท้าแทน แล้วค่อยๆ เขย่ง ลงน้ำหนักที่ปลายเท้า พยายามเขย่งให้ได้มากที่สุด ค้างไว้ 2 - 3 วินาทีแล้วเอาลง ทำซ้ำ 10 – 15 ครั้ง ยืนแยกเท้าเท่าความกว้างของไหล่ เดินจากฝั่งหนึ่งของห้องไปยังอีกฝั่ง โดยลงน้ำหนักที่ปลายเท้าอย่างเดียว ทำแบบนี้ 30 วินาที แล้วเปลี่ยนไปเดินปกติอีก 30 วินาที เสร็จแล้วทำซ้ำ สลับไปมาแบบนี้ 3 ครั้ง ท่านี้ช่วยเสริมสร้างความแข็งแรงให้กล้ามเนื้อขาทั้งที่น่องและหน้าแข้ง
ยืดเหยียดนิ้วเท้า. ยืดเหยียดน่องส่วนบน. ยืดเหยียดน่องส่วนล่าง. นั่งยืดเหยียดหน้าแข้ง. ยืดเอ็นร้อยหวายโดยยืนแล้วเกร็งปลายเท้าขึ้น. คุกเข่ายืดเหยียดเอ็นร้อยหวาย. เขียนตัวอักษรด้วยปลายเท้า. คูลดาวน์ก่อนยืดเหยียด. ใช้น้ำแข็งประคบหน้าแข้ง. งดออกกำลังกายที่มีแรงกระแทกสูง. สวมรองเท้าให้เหมาะสม. ก้าวด้วยส้นเท้า. ยืดเหยียดน่อง. ออกแรงต้านด้วยหน้าแข้ง. เขย่งให้น่องตึง. เดินลงส้น.
https://www.wikihow.com/Treat-Shin-Splints-by-Stretching https://www.wikihow.com/Treat-Shin-Splints-by-Stretching https://www.wikihow.com/Treat-Shin-Splints-by-Stretching
Stretching to Alleviate Shin Splints Taking Care of Yourself Before You Stretch Stretching to Prevent Shin Splints